Styret

Steinkjer, 24.09.2024

**PROTOKOLL FRA STYREMØTE I FFO TRØNDELAG 6/2024 – 1. OKTOBER 2024 KL. 1000 – 1615 VED FFO TRØNDELAG SINE KONTORER PÅ STEINKJER. SJØFARTSGATA 3, NTE BYGGET.**

Tilstede: Olav Malmo, Anita Hammervik, Per Ivar Myrbekk, Beate Moksnes og Ronny Andreassen.

Meldt forfall: Stein Nervik, Margareth Berg, Tone Bratseth og Ingrid Hallan.

Fra sekretariatet: Kari Frøseth Johansen.

**SAKLISTE:**

**Beslutnings saker:**

117/2024 Godkjenning av innkalling og sakliste.

118/2024 Godkjenning av protokoll fra 11.09.2024.

119/2024 Ny representant til brukerutvalget i Helse Midt-Norge.

120/2024 Kommunalt råd for funksjonshemmede – Røros kommune vara.rep.

121/2024 Forskningsutvalget Helse Nord-Trøndelag – brukerrepresentant

122/2024 Nasjonalt tilsyn til avlastningsboliger for barn – sak til kommunale råd

123/2024 AtB – felles orienteringsmøte – universell utforming

124/2024 Ny hjelpemiddelsentral på Levanger – universell utforming

125/2025 Reguleringsplan for Moholt bydelsbasseng og studentboliger.

126/2024 Innspillsrunde – fritt brukervalg i hjemmetjenestene i Trondheim kommune

127/2024 Kontoutskrift fra september 2024.

**Diskusjonssaker:**

128/2024 Høring – håndbok for kommune-FFO og styreopplæring kommune FFO

129/2024 Søknader Helse Midt-Norge og Trøndelag fylkeskommune for 2025

130/2024 Skoleundersøkelse i Trøndelag.

131/2024 Personalsak

**Orienteringssaker:**

132/2024 Folkehelsealliansen – forslag til medlem i arbeidsutvalget .

133/2024 FFO Trondheim – orientering om status

134/2024 Brukerråd Trondheim kommune - arbeidsutvalg

135/2024 Møte med de frivillige til VM-på ski i Granåsen.

136/2024 Eventuelt.

**SAKLISTE:**

**Beslutnings saker:**

**117/2024 Godkjenning av innkalling og sakliste.**

Vedtak: Innkalling og sakliste godkjennes.

**118/2024 Godkjenning av protokoll fra 11.09.2024.**

Vedtak: Protokoll fra 11.09.2024 godkjennes.

**119/2024 Ny representant til brukerutvalget i Helse Midt-Norge.**

En av FFO Trøndelag medlemmer har måttet trekke seg fra sitt verv i brukerutvalget ved Helse Midt-Norge RHF. I den forbindelse skal vi oppnevnes nytt medlem til utvalget.

Vedtak: FFO Trøndelag foreslår Astrid Kathrine Berglund fra NAAF til nytt medlem av brukerutvalget i Helse Midt-Norge RHF.

**120/2024 Kommunalt råd for funksjonshemmede – Røros kommune vara.rep.**

Røros kommune ønsker at det skal oppnevnes 2 vara.representanter til Rådet for funksjonshemmede i Røros kommune.

Vedtak: FFO Trøndelag foreslår Li Söderhielm ADHD Norge Trøndelag og Inger Sandvik fra Trøndelag gynkreftforening som vara til Rådet for funksjonshemmede i Røros kommune.

**121/2024 Forskningsutvalget Helse Nord-Trøndelag – brukerrepresentant.**

Det skal oppnevnes brukerrepresentant til forskningsutvalget som skal ivareta brukermedvirkning i forskningsprosjekter i regi av Helse Nord-Trøndelag.

Vedtak: FFO Trøndelag foreslår Mona B. Lersveen fra ADHD Norge Trøndelag til brukerrepresentant til forskninger utvalget i Helse Nord-Trøndelag HF.

**122/2024 Nasjonalt tilsyn til avlastningsboliger for barn – sak til kommunale råd.**

FFO Oslo har sendt ut denne saken til alle sine byråd / kommunale råd for funksjonshemmede om omhandler nasjonalt tilsyn i avlastningsboliger for barn.

Helsetilsynet publiserte 19.08.2024 en rapport 7/24 « viktigaste er at barna er trygge og har det bra.» Rapporten er en oppsummering av landsomfattende tilsyn med barn- og avlastningsboliger i 2022-2023.

Tilsynet avdekker at barn og unge ikke får det de har behov for og at tre av fire avlastningsboliger hadde lovbrudd.

Vedtak: FFO Trøndelag sender saken til alle kommunale råd for funksjonshemmede i Trøndelag.

**123/2024 AtB – felles orienteringsmøte – universell utforming.**

AtB ønsker å invitere FFO Trøndelag, Blindeforbundet og Handikapforbundet til et møte 7. november kl. 0830 -1100 ved deres kontorer i Prinsensgate, Trondheim.

Følgende tema er satt opp på agendaen:

* Nye planlagte kontrakter og nytt mobilitetstilbud fra 2028 – 2029 – hvordan involvere interesseorganisasjonene?
* Tilrettelegge for reisende i appen – testperiode, hvem er med og hva vil man oppnå?
* Ny hurtigbåtkontrakter fra 2024 – status.
* Nye fergekontrakter fra 2025 – status.
* Nye fergekontrakter fra 2029 – status.

Så ønsker de spørsmål fra brukerorganisasjonene: De ønsker tilsendt spørsmål til oss så snart som mulig, slik at AtB kan jobbe med i forkant og besvare i møtet.

Vedtak: Per Ivar Myrbekk og Anita Hammervik deltar for FFO Trøndelag. Tone Bratseth forespørres om å delta. Sender inn spørsmål vedr. informasjon på kollektivtransport i forhold til oppfordring om ikke bruk av parfyme osv. som de har ved Bybanen i Bergen.

Skoleskyss ordningen er også aktuell og ta opp her.

**124/2024 Ny hjelpemiddelsentral på Levanger – universell utforming**

FFO Trøndelag har mottatt ett spørsmål om hvilken brukermedvirkning det er i forbindelse med ny hjelpemiddelsentral på Levanger.

Sekretariatet har spurt en av våre representanter i utvalget. De har stilt spørsmålet og har fått tilsvar at det ikke var nødvendig fordi dette hadde NAV Hjelpemiddelsentral kunnskap om selv.

Når hjelpemiddelsentralen på Levanger ble bygd sist, var vi inne med en stor gruppe som ga råd i forhold til universell utforming.

Er dette noe vi skal jobbe videre med, eller er dette noe vi stoler på at NAV Hjelpemiddelsentral har god nok kunnskap om universell utforming?

Vedtak: Det er Levanger kommune som skal bygge og eie bygningen til den nye hjelpemiddelsentralen. FFO Trøndelag sender en henvendelse til det kommunale rådet for funksjonshemmede i Levanger kommune. Det skal i nær fremtid være ett nytt møte ved Brukerutvalget i NAV Hjelpemiddelsentral, tas opp igjen der også, via brukerrepresentant i utvalget.

**125/2024 Reguleringsplan for Moholt bydelsbasseng og studentboliger.**

Per Ivar Myrbekk deltok på møte for oss i september.

Margareth har kommet med en innspillsliste, sendt utbygger i februar 24.

I første omgang er det reguleringsplanen som skal bli ferdig dette vil skje mot jul/ eller like over nyttår. Så skal dette ut på høring våren / sommeren 2025. Endelig vedtak i forhold til reguleringsplanen vil kanskje være klart i slutten av 2025 begynnelsen av 2026.

Vi har fått frist for å komme med innspill 18.10.2024.

Vedtak: FFO Trøndelag sender inn innspill nå i første omgang opp mot reguleringsplanen for området. Vi poengtere følgende punkter:

* Trafikale løsninger – bussholdeplass i nærheten av basseng og studentboliger. Avlastingssone.
* Mulighet for minibuss / personbiler og kjøre inntil bygget
* God HC-parkering og nok HC plasser– Ikke tidsbegrenset slik det er ved PIREN.
* Gode lede linjer og skilting (matte skilt med god kontrast) fra bussholdeplass til basseng og studentboliger.

**126/2024 Innspillsrunde – fritt brukervalg i hjemmetjenestene i Trondheim kommune.**

Innspillsrunde - fritt brukervalg i hjemmetjenestene

Fritt brukervalg innføres i hjemmetjenesten. Det betyr at tjenestemottakere i Trondheim kommune selv kan bestemme hvem som kommer hjem og utfører hjemmetjenester.

## Hva er fritt brukervalg?

Med innføringen av fritt brukervalg får de som har hjemmetjenester retten til å velge hvilken tilbyder de ønsker skal komme hjem til seg og utføre de hjemmetjenestene de har krav på.

Trondheim kommune har fortsatt ansvar for tjenesten, og den enkelte betaler det samme uansett hvilken tilbyder man velger.

### Bakgrunn

Trondheim bystyre vedtok 1. februar 2024 at det skal innføres fritt brukervalg i hjemmetjenesten. Planlagt oppstart er våren 2025.

## Innspill til fritt brukervalg i hjemmetjenesten

For å gi et best mulig tilbud ønsker vi innspill til innretningen og gjennomføringen av fritt brukervalg.

Vedtak: FFO Trøndelag tar kontakt med leder i kommunalt råd for funksjonshemmede i Trondheim. Sender inn innspill etter vi har snakket med vedkommende. Styret tar da en epost behandling av saken, evt. ett kort møte på teams.

**127/2024 Kontoutskrift fra september 2024.**

Kontoutskrift fra september 2024 legges frem på styremøtet.

Vedtak: Kontoutskriften fra september 2024 tas til orientering.

**Diskusjonssaker:**

**128/2024 Høring – håndbok for kommune-FFO og styreopplæring kommune FFO.**

Fylkes-FFO med kommune-FFOer**:** Vi ber dere videresende denne høringen til kommune-FFOene i ditt fylke. Vi ønsker høringsuttalelser også fra fylkes-FFO.

Oppfølging av Strategi for kommunesatsing i FFO (2022-2027**)**

**Delmål 3: Sterke kommune-FFOer der det er organisasjonsmessig grunnlag**

1. **Utkast til håndbok**
2. **Utkast til styreopplæring**
3. **Utkast til håndbok**

Utarbeiding av håndbok for kommune-FFOs tillitsvalgte og styreopplæring er en viktig del av å styrke kommune-FFOene, og er en

del av handlingsplanen for «kommunestrategien». FFO nasjonalt har nå utarbeidet et førsteutkast på

håndbok. Vi har vektlagt innspill på møte med kommune-FFO om temaet tidlig i 2024.

**Det vi ønsker innspill på**

* Vi ønsker innspill på håndboken både fra kommune-FFO og fylkes-FFO. Kommune-FFO kan sende sine tilbakemeldinger direkte til undertegnede. Vi ønsker innspill både på innhold og form. Hvis det er ønske om å korte ned håndboken, gi melding om hva som kan kuttes. Hvis dere savner noe, foreslå hva som bør inn. Foreslå gjerne også endring i struktur.
* Vi ønsker også å lage et utkast til årshjul. Er word-vedlegget «Mulig årshjul» egnet? Kom gjerne med innspill på form og innhold også på dette.

1. **Utkast til styreopplæring for kommune-FFO**

Vi har også tatt utgangspunkt i innspillsmøtet med kommune-FFOene og erfaringer fra nyvalgtopplæringen for fylkes-FFO når vi har laget en presentasjon til bruk i styreopplæringen. Det var et klart ønske på innspillsmøte at det er fylkes-FFO som kan ha opplæringen med kommune-FFO. Dette vil også være en god måte å ivareta oppfølging. Noen fylker har allerede en slik opplæring.

Vi har ikke noe utarbeidet manus, men en felles presentasjon vil sikre et felles som gjennomgås for alle kommune-FFOer. FFO nasjonalt har hatt et testkurs vi samlet to kommune-FFOers styrer, med gode tilbakemeldinger. Etter tilbakemelding på testkurset har vi lagt inn bilde nr 11 for å vise hovedstyret og fylkesstyret – altså hvilken sammenheng kommune-FFOet er i. Dette kan lages av fylkes-FFO før kurset holdes. Å invitere flere styrer samtidig, skapte fruktbar erfaringsutveksling.

**Det vi ønsker innspill på**

* Vi ønsker innspill på om utkastet til presentasjon vil være en godt utgangspunkt for en felles styreopplæring. Er det noe dere savner? Er det noe som er uklart? Hvilken endringer kunne dere ønske?
* Hvis det er vanskelig å lese pdf-filen, bare gi meg en melding, så sender jeg powerpoint-presentasjonen.

Vedlagt følger utkast il håndbok og utkast til styreopplæring.

Vedtak: Dette kan være ett godt utgangspunkt til en opplæringspakke for kommue - FFO. FFO Trøndelag velger å sende inn noen synspunkter på punkt 1.3 – Arbeide med interessepolitikk i kommune-FFO og punkt 3. Tips fra kommune-FFOene landet rundt.

**129/2024 Søknader Helse Midt-Norge og Trøndelag fylkeskommune for 2025 – aktivitetsplan for 2025.**

Vi skal innen 30.11.2024 søke midler til følgende:

Aktivitetsmidler fra Trøndelag fylkeskommune

Driftsmidler fra Trøndelag fylkeskommune

Søknad til Helse Midt-Norge

Hva skal FFO Trøndelag sette fokus på i 2025? Hva skal vi søke på for 2025?

Vedtak: Aktivitetsmidler fra Trøndelag fylkeskommune:

* Dialogmøte om rehabilitering
* Skole og oppvekstnettverket
* Kommunale råd for funksjonshemmede – samling for rådene
* Tilrettelegging for funksjonshemmede i arbeidslivet

Spesialisthelsetjenesten:

* Alt rundt brukermedvirkningsarbeidet – grunnkurs/ dialogmøte.
* Dialogmøte om rehabilitering
* Samling for brukerrepresentanter – videregående kurs – rettet opp mot helse.
* Dialogmøter samhandling/ helhetlig pasientforløp mellom ulike etater helse – skole – barnevern osv.
* Bruker og Etat møtes
* Psykisk helse – ABC alle har vi en psykisk helse

**130/2024 Skoleundersøkelse i Trøndelag.**

Dere vil få presentert en foreløpig oppsummering av vår skoleundersøkelse i Trøndelag.

Denne undersøkelsen er det mye jobb med, fordi en er veldig omfattende. Dette er den samme undersøkelsen de har gjort nasjonale.

Vedtak: FFO Trøndelag forhører seg hva FFO Nasjonalt har brukt undersøkelsen til. Kanskje også sammenligne svarene mellom nasjonal undersøkelse og vår fylkesundersøkelse.

FFO Trøndelag ønsker å presentere denne i følgende fora:

* FFOs Trøndelag sitt skole- og oppvekst nettverk
* Råd for funksjonshemmede i Trøndelag – våre representanter og på politisk nivå.
* FFOs årsmøte
* Presentere den for Utdanningsforbundet og Fagforbundet.
* Bruke den i CRPD Nytt og vårt arbeid med CRPD.

**131/2024 Personalsak.**

B-Protokoll – utenfor offentlighet.

**Orienteringssaker:**

**132/2024 Folkehelsealliansen – forslag til medlem i arbeidsutvalget .**

FFO Trøndelag fikk etter hvert en henvendelse fra valgkomiteen i Folkehelsealliansen om å foreslå personer inn i arbeidsutvalget til folkehelsealliansen.

Vedtak: FFO Trøndelag foreslår Ingrid Hallan til medlem i arbeidsutvalget for Folkehelsealliansen i Trøndelag.

**133/2024 FFO Trondheim – orientering om status.**

Rapport for brukte midler fra Helse Midt-Norge 2022 er mottatt fra styremedlem i tidligere FFO Trondheim. Venter på regnskapsrapporten for aktiviteten.

Vedtak Når regnskapsrapport er mottatt sendes dette inn til Helse Midt-Norge, ubrukte midler returneres til Helse Midt-Norge.

**134/2024 Brukerråd Trondheim kommune – arbeidsutvalg.**

Det kom med 3 personer til arbeidsutvalget for brukerrådet i Trondheim kommune. Blant de 3 har Kristian Bergmann fra CP foreningen / FFO fått plass.

Vedtak: Tas til orientering.

**135/2024 Møte med de frivillige til VM-på ski i Granåsen.**

Tone Bratseth og Anita Hammervik deltok her for FFO Trøndelag.

Over 2 kvelder har det deltatt ca. 450 frivillige som skal bidra under VM på ski i Granåsen 2024. Tone Bratseth og Anita Hammervik har vært og snakket med til forsamling om hvordan funksjonshemmede vil bli møtt, la spesielt vekt på de skjulte funksjonsnedsettelsene som ingen ser.

Vedtak: FFO Trøndelag har fått mange positive tilbakemeldinger på innlegget dere. Tas til orientering.

**136/2024 Eventuelt.**

1. **Søknaden til Trøndelag fylkeskommune – omdisponert til Arbeidskonferansen**

Vedtak: Tas til orientering.

1. **Dato for årsmøte - FFO Trøndelag i 2025.**

Vedtak: FFO Trøndelag satser på avholde sitt årsmøte 18. mars 2025 hvis Scandic Hell har mulighet til å ta imot oss, alternativ dato settes til 25. mars. Dato vil bli kunngjort i neste nyhetsbrev til organisasjonene.

1. **Arbeidsgruppe valg arrangement**

FFO Trøndelag setter ned en arbeidsgruppe som skal jobbe videre med valgarrangementet i april.

Vedtak: Olav Malmo og Per Ivar Myrbekk sitter i planleggingsgruppen. Tone Bratseth forspørres om hun kan tenke seg å bidra her.

1. **Kommune prosjektet**

FFO Nasjonalt ser for seg 3 til 4 kommuner til dette arbeidet fordelt på stor /mellom stor og en liten kommune.

Vedtak: FFO Trøndelag forslår følgende kommuner som kan være aktuell: Trondheim, Orkland og Grong kommune, evt. en fjerde fra Innherredsområdet.

1. **Fylkesledermøte 5. – 6. november 2024.**

FFO Nasjonalt inviterer til fysisk fylkesledermøte 5. – 6. november 2024. Leder er dessverre forhindret fra å delta. Nestleder Ingrid Hallan deltar for Trøndelag på denne samlingen.

Vedtak: Tas til orientering.

1. **Dialogmøter – Innkallinger nå i høst**.

FFOs representanter i Råd for funksjonshemmede i Trøndelag er invitert til dialogmøte 17. oktober kl 1700 – 1830. FFOs representanter i NAV utvalg er invitert til dialogmøte16. oktober kl. 1700 - 1830. Vi samler våre brukerrepresentanter i Helseforetakene etter brukerkonferansen på Scandic Hell 29. november kl 1400 – 1530.

Vedtak: Tas til orientering.

1. **Brukergruppe nevro St.Olavs hospital – ny representant fra Hodepine Norge.**

Vedtak: FFO Trøndelag forslår Elke K. Selnes fra Hodepine Norge Trøndelag som ny representant til Brukergruppen nevro St.Olavs hospital.

1. **Nasjonal konferanse Læring og mestring 24 oktober og møte med Aker sykehus 25. oktober.**

Kari Frøseth Johansen deltar, som en del av prosjektet Det handler om meg – handa på rattet for egen helse.

Vedtak: Tas til orientering.

1. **Skole og oppvekstnettverk – 12 november**

Vi har invitert skole og oppvekstnettverket 12. november der temaet er den nye Opplæringsloven. Pr. dagsdato er det 17. påmeldte, men fristen for påmelding går ikke ut før 01.11.2024.

Vedtak: Tas til orientering.

1. **NAV Orkland – representant bor i annen kommune enn der vedkommende representerer.**

En styrerepresentant tar dette opp videre med NAV Trøndelag om hvordan praksis skal være, slik at alle sekretærer i NAV utøver lik praksis.

Vedtak: Tas videre opp med NAV Trøndelag, slik at det blir en lik praksis ved alle NAV utvalg i Trøndelag.

1. **Nye fylkeshus – universell utforming.**

Sekretariat har vært i kontakt med Rådet for funksjonshemmede i Trøndelag i forhold til universell utforming av det nye fylkets hus.

Rådet i Trøndelag har ikke vært inne i arbeidet, da de har fått beskjed om at det er eiendomsavdelingen i fylket som har ansvaret for at bygget blir universelt utformet. Noe rådet har akseptert.

Vedtak: FFO Trøndelag ser for seg en gjennomgang når huset står ferdig.

1. **Nyhetsbrev oktober – innhold brukermedvirkning.**

Styrerepresentant Ronny Andreassen holder på å skriver ett forslag til nyhetsbrev for oktober til medlemsorganisasjonene, der men sier noe om brukerutvalgene som finnes og hvordan organisasjonene kan bruke de aktivt.

Vedtak: Tas til orientering.